LidanRubinov/Halacha-QA huggingface dataset:
שאלה: חזרה על חלקים מתפילה ברכה: לפעמים, במקרי תפילה אני אומר את התפילה אך אני חוזר על חלקים ממנה, לדוגמא: בברכת המזון, על חלק מסוים, אחרי שקראתי אותו, אני חוזר אליו ואז ממשיך לקרוא את התפילה עד סופה. האם יש בכך מן הפסול, ומה שקראתי הוא "כבר נקרא ואין לשוב עליו" מאחר ויש בו את שם השם? או שאין כל רע בלחזור על חלק מהתפילה?
תשובה: עדיף לא לחזור, ואם מדובר בשם ה' זו בעיה. חשוב לעבוד ה' בשמחה ובנחת,ולא מתוך מתח שמא לא אמרת מילה כזו או אחרת. ה' יצליח דרכך.
שאלה: מצות שנפתחו בפסח שעבר- חשש חמץ?: לכבוד הרב! יש לנו חבילת מצות שמורות עבודת-יד שפתחנו בשנה שעברה. רוב החבילה לא נאכלה. המצות ארוזות בחבילת קרטון, בתוכה ניילון וסביב המצות נייר אריזה הקרטון היה סגור, המצות היו עטופות ברובן בנייר הקרוע בחלקו (אך לא באופן מי יודע מה מוחלט), והחבילה הייתה אחורה מהמקום בו אנו נוהגים להניח את החלות לשבת. 1.האם יש סכנה כלשהי שהן חמץ- אם בגלל החלות (למרות שאין סבירות שהן עצמן נגעו במצות או אפילו בקרטון), או משום סכנה שהמצות נחשפו ללחות באוויר והחמיצו במשך השנה שחלפה? 2.אנו רוצים להשתמש בהן גם בליל הסדר- אפשרי? ב ובברכת פסח שמח וכשר! מצווה גדולה אתם עושים, שנזכה לראות גאולה בקרוב!!
תשובה: ב"ה שלו-ם וברכה כאשר אין חשש לפירורי חמץ אפשר לאכול את המצות גם בליל הסדר. חג שמח הרב חגי בר גיורא
שאלה: ליבון חמור לגריל גז?: : רציתי לשאול למה הוצרך ליבון חמור ("עד שהרשת תאדים") אם בשימוש הרגיל שלו ("כבולעו כך פולטו") זה לא קורה, ובמיוחד שהכלל הנ"ל נאמר רק לגבי איסורים. ולמה לא יספיק ניקוי והפעלתו בעוצמה הגבוהה ביותר למשך זמן כזה או אחר (מבלי שהברזל יאדים, דבר שכנראה לא יקרה מכיוון שהלהבה מרוחקת ומכוסה, בד"כ, מרשת הצלייה)? ב מראש, השאלה נשאלה בהמשך לשאלה "הכשרת גריל גז לשימוש בפסח "
תשובה: הכלל הוא שאפייה או צליה מחייבת ליבון חמור אכן יש דעה שדי בליבון קל אולם לכתחילה הדרישה היא ליבון חמור
שאלה: קטניות במוצאי שביעי של פסח: האם מותר לאשכנזי לאכול אורז וקטניות בשבת שאחרי שביעי של פסח? האם צריך שיבושלו ע"י מי שאוכל קטניות?
תשובה: אין לבשל קטניות בשביעי של פסח לצורך שבת, אך אפשר לאכול בשבת קטניות מוכנות כגון חומוס וטחינה כשרים לפסח שאין בהם חמץ.
שאלה: המשך כשרות הבשר: האם אומרים חוזר ונעור גם בקטניות? השאלה נשאלה בהמשך לשאלה "המשך כשרות בשר לפסח"
תשובה: ב"ה שלו-ם וברכה נוהגים להחמיר. הרב חגח בר גיורא
שאלה: למה מותר לכתוב ביידיש: למה מותר לכתוב יידיש באותיות של עיברית שפת בקודש ולעשות אותיותה כמשרתת לשפה שניגזרה מעירבוביה של שפות ערלים שצררו אותנו למה כל החסידויות הכי מחמירות בעבירה קטנה וגדולה והכי מכבדים את שפת הקודש באבסורד זה משתמשים באותיותה כחמור לגרמנית מוטית ליידיש ולא נותנים על זה את הדעת אולי זה ממיט עליהם אסונות והם לא יודעים? וחג שמח
תשובה: לשואל המדבר בלשון הקודש זוכה לשלושה דברים: לחיי העולם הבא (ירושלמי שבת פ"א ה"ג), לגאולה (ילק"ש ח"א, רמז רלד), ולאריכות ימים בעולם הזה (ספרי דברים יא, יט) הבטחות מפליגות אלו מעידות שהדיבור בלשון הקודש אינו רק ממידת חסידות, אלא הוא מצוה חשובה במיוחד. אף על פי כן מוצאים אנו גדולי תורה ויראי שמים המבכרים את היידיש על פני העברית. שישה טעמים מביא לכך האדמו"ר מסאטמר, הצדיק ה"ר יואל משה טייטלבוים זצ"ל, בספרו "ויואל משה": א. חששו שע"י לימוד השפה יבואו לידי דעות נפסדות של ה"משכילים" וכדוגמתם, שכופרים בתורה שבעל פה. כיון שהמכיר בלשון הקודש עלול ללמוד רק את פשט המקרא. ב. התעורר צורך להתרחק מגורמים שליליים באומה, שהיו משתמשים בלשון הקודש. כדוגמא לגורמים שליליים כאלו, מונה הרבי מסאטמר את התנועה הציונית בימינו. ג. חששו מללמוד ומלדבר לשון הקודש שמא ידברו בה דברים מגונים. יותר חמור לאמרם בלשון הקודש מאשר בשפה זרה. ד. הדיבור בלשון הקודש מטרתו הוא לעזור בהבנת התנ"ך. אולם לאחר שהתחילו לנהוג ללמוד רק גמרא בלי ללמוד קודם תנ"ך (!), שוב אין צורך וחיוב ללמוד עברית. ה. מאז עורבבו בשפה העברית מלים זרות, היא פסקה להיות לשון הקודש, ואדרבה, מעתה היא "גרוע באלפים דרגות מלשונות העמים". ו. חכמים נמנעו מלדבר לשון הקודש, כיון שאילו היו מדברים בשפה זו כשפת יום-יום, היו גם הנשים יודעות לדבר בלשון הקודש, והיו עלולות ללמוד דברים, שח אסרו עליהן ללמוד. כנגד טענות אלו כתב בעל ה"תורה תמימה" קונטרס בשם "שפה לנאמנים". והרי ציטוט חלקי מדבריו הארוכים (עמ' 13): "וזאת תורת העולה מדברנו: מי האיש אשר ידיו ולבו אמונה, ורוחו ונפשו נתונים אמונים לעמו, לדתו ולשפתו ורוצה לבנות בית נאמן בישראל   ישתדל להרגיל את בניו ואת בנותיו עודם על שדי אמם להגות ולבטא עברית  כפי שהורונו ח בעלי הנסיון, כאשר הראנו לדעת למעלה, וכל רוחם והגיונם, שעשועם ומשחקם בשכבם ובקומם בינם לבין הוריהם ובינם לבין עצמם, הן בקודש בן בחול   יביעו עברית  והיתה ביתו לברכה לחן ולכבוד ולצפירת תפארה. וקנאת האמת הטהורה תרבה בתים כאלה בישראל והיו לברכה בקרב הארץ.". נאמנה
שאלה: השקיית עצי פרי בשמיטה: הרב, רציתי לשאול מה דעת הרב בנוגע להשקיית עצי פרי בשמיטה, כאשר יש לי בחצר מספר עצי פרי ובמשך רוב שנת השמיטה אני משקה אותם עם בכמות מים שמספיקה כדי שהעצים לא ימותו, אך בתקופה זו העצים מוציאים פרחים ועצים מסויימים זקוקים לכמות מים גדולה יותר כדי שייגדלו פירות ולא תהיה נשירה של הפרחים או הפירות בעודם קטנים מאוד. לסיכום: האם לדעת הרב מותר בתקופה זו להשקות בכמות יותר גדולה מאשר העץ צריך בשביל לא למות כדי לעזור לעץ להוציא פירות?
תשובה: וברכת ד' כידוע דעת החזו"א הייתה להקל כל פעולה שהיא לשמור על הפירות, וכן דעת הגרש ישראלי זצ"ל הייתה שבהשקייה לדעת הרמב"ם אין צורך לדקדק בכמות המים, וכל כן נראה שאפשר להגדיל כמות מים, אם הדבר נדרש על פי מי שמבין בגידולים חקלאיים. חג כשר ושמח יהודה הלוי עמיחי מכון התורה והארץ
שאלה: בישול אורז בחג שני של פסח לאשכנזים: כבוד הרב האם אשכנזים יכולים להכין אורז בחג שני של פסח כחלק מההכנות המותרות לשבת על בסיס ערוב תבשילין? ואם כן באיזה כלים? האם נכונה העצה לקנות לשם כך סיר שיהיה כשר לפסח ולאחר בישול האורז יישאר ויהפוך לסיר חמץ רגיל לאחר הפסח?
תשובה: ר' תשובה אחרת באתר
שאלה: האם נכון להקפיד על דין חלב ישראל ממש?: א. האם לדעת הרב נכון להקפיד על דין חלב ישראל ממש? ב. האם יש הבדל בין חלב עצמו לבין אבקת חלב? ג. האם יש הבדל עבור מי שגר בארץ לעומת מי שגר בחו"ל? ד. לאלה המחמירים, האם ההחמרה היא מעיקר הדין ולכתחילה, או רק חומרה בעלמא, או אפילו רק קיום מנהג או קיום נוהג היסטורי? אם פוסקים שגזירת חלב עכו"ם תקפה כגזירה גם היום, ידועה סברתו של הרב משה פיינשטיין שפיקוח ממשלתי בריאותי על יצור חלב (וקנסות וכדו על כל מי שמערבב בין סוגי חלב) יכול להיחשב כדין ישראל הרואה את החליבה, כך שכל חלב המיוצר במדינה מתקדמת נחשב כ"חלב ישראל" לצורך הגזירה על חלב עכו"ם. בנוסף, המציאות היום היא שרפתות חליבה פועלות אך ורק כמקומות לחליבתן של פרות ואין שום בעל חי אחר בנמצא שיכול לשמש לחליבה (סברא שהערוך השולחן הביא כטעם להקל). ומעבר לכך, כל רפת המוכרת את החלב שלה למחלבות הגדולות חייבת לעמוד בדרישות גבוהות ביותר של טיב ואיכות החלב כך שהאינטרס של בעל הרפת הוא לא לפגוע בחלב בשום דרך. השאלה נשאלה בהמשך לשאלה "אבקת חלב נוכרי "
תשובה: כל סברותיך הובאו כבר בחשבון לכן המקל יש לו על מי לסמוך המחמירים סוברים שגזרת החלב שייכת לאיסורים שהוטלו ע"מ להתרחק מחברת הנוכרים, כגון בישולי נוכרים, פת נוכרים סתם יינם ועוד דווקא בימינו שנישואי התערובת הגיעו לממדים של מעין שואה יש לדעתם להחמיר יותר בארץ אין לנו חלב נוכרי לכן יש אומרים שראוי להדר בארצנו ארץ הקודש ולהשתדל לפחות לכתחילה להימנע מחלב נוכרי הבא מחו"ל
שאלה: מוצרי טיפוח, הגיינה וניקוי שונים ללא כשרות לפסח- האם לאחסנם?: כבוד הרב, ישנם בחדרים שונים ברחבי ביתינו מוצרי טיפוח, הגיינה וניקוי שונים ללא כשרות לפסח. אין בכוונתינו להשתמש בפסח באלו הבאים במגע עם הפנים או הידיים. האם בכל זאת יש צורך לקבץ את כולם ולאחסנם במקום נפרד בפסח? או שמה טירחה זו מיותרת? אודה מראש על התשובה!
תשובה: ב"ה שלו-ם וברכה לא צריך אלא אם כן יש להם מגע בפה. חג שמח הרב חגי בר גיורא
שאלה: שמן קיק בכבישה קרה: קנו לי שמן קיק בכבישה קרה של חברת "natural health" נוצר בארה"ב ואין על זה הכשר בכלל האם מותר להשתמש בשמן הזה? לאו דוקא בפסח אלא מדובר לגבי כל השנה.
תשובה: ב"ה שלו-ם וברכה למרוח על הגוף אין בעיה. מותר לשתות כאשר השמן הוא טהור לא מעורבים בו דברים אחרים ולא מייצרים בבית החרושת דברים טרפים. לרפואה שלמה בע"ה הרב חגי בר גיורא
שאלה: חפץ חיים הלכות רכילות כלל ס סעיף ב: הלכות רכילות כלל ג - ב אם ראובן דבר על שמעון בפני לוי, והלך לוי וספר הדברים לשמעון, אסור לשמעון לומר אחר כך לראובן: איך דברת עלי בפני לוי?! כי על ידי זה (ג) גם הוא עובר על אסור רכילות מחמת לוי, ואפלו אם לא יזכיר לו בפרוש את שם לוי, ויאמר לו סתם: ששמעתי שדברת עלי כך וכך, אם על ידי זה (ד) ממילא יבין ראובן, מי היה המגלה לו, אסור. ובעונותינו הרבים, הרבה אנשים נכשלין בזה. איך זה יתכן? הרי משמע שאם שמעון יאמר לראובן למה דיברת עלי בלי הזכרת שמו של לוי ואין חשש שיגלה מיה אמר לשמעון זה מותר. אבל לשמעון בכלל אסור להאמין ללוי מדין קבלת רכילות אז איך זה יתכן? השאלה נשאלה בהמשך לשאלה אישית
תשובה: אין הכוונה להאמין אלא לחשוש מספק, ובזה שידברו עם המדבר יזהר מכאן ואילך.
שאלה: הוצאת עשבים בשמיטה:, האם מותר להוציא צמחיה שוטה כגון דרדרים קוצים ועשבייה מהגינה בשנת השמיטה? יצויין שכל שנה בפסח אנו מנקים את הגינה. הגינה זה רק חול ודרדרים. מראש
תשובה: וברכת ד אפשר להוציא במספר אופנים: א. אם זה מזיק לצמחיה השכנה לקוצים. ב. אם יש חשש סכנה )מזיקים(. ג.אם מורידים רק כדי לייפות את הגינה. אם מורידים לנוי או כהגנה מפני מזיקים יש להוריד מעל פני האדמה, אבל כשמזיק לצמחיה אחרת אפשר גם לעקור. חג כשר ושמח יהודה הלוי עמיחי מכון התורה והארץ
שאלה: נוסח הזמנה לחתונה לבעל סמיכה לרבנות.: התעורר ויכוח קל בין הצדדים בחתונה האם לרשום "הרב" בכתובה לפני שם החתן או לא. משפחת הכלה טוענים שזו יוהרה וחוסר צניעות ואילו משפחת החתן טוענים שנוסח ההזמנה צריך להיות כנוסח הכתובה וכן מתבססים על הגמרא בנדרים סב ע"ב שמותר לאדם לומר רב אני בלא יודעים.
תשובה: אם החתן איננו רב מפורסם ראוי להצניע ולא להוסיף תואר.
שאלה: מצלמה בבית אבות: סבתא שלי נמצאת בבית אבות, והטיפול בה לא טוב. דיברתי עם המנהל על מקרה שקרה עם סבתא שלי, והוא טוען שאני משקרת. האם מותר לנו להתקין שם מצלמה?
תשובה: : מכיוון שלא מפורט מהו הטיפול שעליו את דורשת לתקן וכן לא ידוע מתוך השאלה היכן את רוצה להעמיד את המצלמה נכתוב כמה עקרונות. צילום בבית אבות ללא סיבה ודאי שאסורה כיוון שאנו פולשים לפרטיותם של אנשים שעושים דברים צנועים שודאי לא היו רוצים שיראו אותם (בלשון הגמרא היזק ראיה). אך במקרה שלך את רוצה להניח את המצלמה כדי להציל את הסבתא מטיפול שאינו טוב, אם יש אפשרות לשאול את הסבתא האם היא מוכנה שיתקינו מצלמה ודאי יש לעשות זאת. אם אין אפשרות צריך לשקול האם הפגיעה בפרטיות מרובה או שההיזק מהטיפול מרובה. אם רואים זקנים אחרים במצלמה יש לשאול גם אותם. אם למי שמסתכל במצלמה יש רשות להיות בבית אבות בכל שעה ולראות את כל הטיפולים ודאי שמותר לצלם, ושרק הוא יראה זאת. בהצלחה: הרב משה מאיר אבינר
שאלה: מילוי כוס שתייה מחדש, תוך כדי ארוחה: בס ד האם כאשר אני ממלא כוס שתייה מחדש, באותו המשקה מאותו הבקבוק, יש לברך מחדש? וחג שמח!
תשובה: לא, אסור לברך שנית.
שאלה: שיבולת שועל לחולה סרטן: אני סובל מסרטן סופנית ואני רזיתי כבר 35 קילו ורק שיבולת שועל אני יכול לאכול ללא בחילה או להקיא. אז אני שואל עם מותר לי לאכול שיבולת שועל במהלך פסח? אולי אני יכול לקרות שיבולת שועל כתרופה כול שהוא? יש אפשרויות? חג כשר ושמח ו על העזרה!
תשובה: ב"ה שלו-ם וברכה מצוות התורה נידחות מפני פיקוח נפש גם על ידי אנשים אחרים. קווקר יבש הוא ספק חמץ ובבישול הוא וודאי חמץ. תפנה לרופא דתי ותברר אם יש תחליף או אתה חייב להמשיך לאכול את הקווקר. אם יורה לך להמשיך תשמע לו ואז מצוה עליך לאכול. קיימות מצות משבולת שועל כשר לפסח. תנסה לאכול אותן יבשות או מבושלות. חג שמח רפואה שלמה מהשמים הרב חגי בר גיורא
שאלה: טסט בחול המועד: האם מותר לעשות מבחן נהיגה ושיעורי נהיגה בחול המועד? ואם כן האם יש עניין להחמיר?
תשובה: לתלמיד אין זו עבודה אך למורה ולבוחן זו עבודה
שאלה: שרי הרינג: יש לנו בבית בקבוק שרי הרינג,האם הוא חמץ גמור? האם ניתן למכור אותו במכירת חמץ? מראש וחג שמח
תשובה: ב"ה שלו-ם וברכה אפשר למכור. חג שמח הרב חגי בר גיורא
שאלה: חתן בליל לג' בעומר - תספורת: אני מתחתן בליל לג' בעומר האם מותר לי להסתפר לפני חופתי?
תשובה: חתן דומה למלך ומותר לו להסתפר ולהתגלח טרם חופתו, ואף בכול שבעת ימי המשתה. וכן מותר ערב יום העצמאות. (יבי"א ה,לח)
שאלה: מהו הכרפס?: מהו הכרפס?
תשובה: הכרפס הינו פטרוזיליה או סלרי. חשוב לקיים המצווה במלואה ללא תולעים. הרחבת תשובה: ירושלמי תוי"ט חיי אדם: נהגו לקחת פטרוזיליה רש"י מהרי"ל,חת"ס : סלרי. ערוה"ש : נוהגים לקחת תפוחי אדמה והאחרונים הזכירו פטרוזיליה ואין אנו יודעים מה הוא. ולכן ראוי לקחת פטרוזיליה שהיא בנמצא, ואפשר להניח גם תפוחי אדמה למי שנהג כך בנוסף לפטרוזיליה ולסלרי.
שאלה: מהו הירק המועדף למרור?: מהו המרור העדיף לאכלו בליל הסדר?
תשובה: במשנה מובא: ואלו ירקות שאדם יוצא בהן ידי חובתו בפסח :בחזרת, בתמכא, ובחרחבינא, בעולשין ובמרור. המצווה העיקרית בחזרת המוזכרת ראשונה, והוא החסה כפי שמוזכר בגמרא. (רבנו ירוחם, הערוך, החכם צבי) הבעיה שהחסה מתוקה, מובא בירושלמי : בתחילה מתוקה ובסופה היא מרה. החזו"א כתב - שאם קוטפים לאחר גמר גידולה היא מרה. בכול מקרה כתבו הפוסקים שחסה תמיד עדיפה.(ב"י, פר"ח, חיי אדם, משנ"ב שו"ע הרב.) והחריין מזוהה לדעת המשנ"ב ועוד פוסקים: כתמכא הכתובה במשנה. וכתב החכם צבי: חסה עדיפה אבל באשכנז אינו מצוי בפסח. והוסיף שהוא סכנה ולא מצווה. לכן יש להעדיף את החסה לכול העדות.
שאלה: מה ברכה פוטרת?: אדם בירך ברכת "שהכל" או "המוציא" וכיוון בברכתו לפטור כל דבר שיש בביתו שברכתו "שהכל" או שבא מחמת הסעודה (בהתאמה), ותוך כדי אכילתו הכינו לו חביתה מביצה שהייתה בבית. א. האם צריך לברך עליה בפני עצמה אם לא חשב עליה בעת שבירך? ב. האם צריך לברך עליה בפני עצמה אם חשב עליה בעת שבירך? ג. האם הדין שונה במקרה בו סומך על אדם שיביא לו אוכל (כגון נער אצל אימו)? א"כ האם יש הבדל במקרה בו אדם אחר הכין לו את החביתה? ד. האם יש הבדל אם הוא רגיל לאכול חביתה בסעודה זו? ה. האם יש הבדל בדינים אלו בין אשכנזי לספרדי? ו. מה הדין במקרים הנ"ל אם בישלו לו אוכל כגון אורז, פתיתים וכד? ומחילה אם הניסוח לא מספיק ברור.
תשובה: א. המוציא פוטר כיון שחביתה היא מחמת העודה אבל שהכל פוטר רק אם היה לפניו. ב. אם שמע את הטיגון וידע שמביאים לו וכיון עליה אינו צריך לברך. ג. אם הוא בטוח שמכינים לו הוא פטור, אך אם הוא מסופק צריך לברך שוב. ד. רק אם באותו מקום רגילים להכין לו אז יפטר. ה. לענ"ד לא. ו. כנ"ל אם יודע שמכינים לו ורואה או שומע את האוכל המתבשל פטור מלברך, אך אם חסר אחד התנאים יש לברך מחדש.
שאלה: הלכות בל תקיף: לרב, בתשובה הזו הרב פסק כדעה שהאורך המינימלי הוא "לתפוס את השערה בציפורניו" ואילו בתשובה אחרת פסק לפי השיטה של "לכוף ראשה לעיקרה", ואף שיער שהאורך המינימלי הוא 4 מ"מ לשיטה זו. שאלתי היא האם ניתן לסמוך על השיטה הראשונה של "לתפוס את השערה בציפורניו" כפי שפסק הרב בתשובה זו? והאם נכון לומר שלפי שיטה זו 3 מ"מ הוא אורך מותר? לרב. השאלה נשאלה בהמשך לשאלה "הלכות תספורת ובל תקיף"
תשובה: לכתחילה צריך להשאיר ארבע מילימטר, גילוח כזה הוא לא נקרא דרך השחתה.
שאלה: קורא ספרים אלקטרוני: האם מותר להשתמש בקורא ספרים אלקטרוני בשבת כדוגמת kindle?
תשובה: ב"ה שלו-ם וברכה גם אם יצליחו לעשות שלא יהיה איסור מהתורה(לפי החזון איש סגירת מעגל חשמלי אסור משום בונה) קיים איסור מרבנן שלא יהיה עיסוקנו בשבת כמו עיסוקנו בחול. הרב חגי בר גיורא
שאלה: קטיף תות: אשתי הייתה בקטיף תותים בקיבוץ גן שמואל שנקרא: "רוח שתות". האם התותים שלהם כשרים מבחינת שמיטה? האם צריך להפריש תרומות ומעשרות? אם אין להם כשרות, והם קדושים בקדושת שביעית באיזה אופן צריך לנהוג בהם? וחג כשר ושמח.
תשובה: וברכת ד' אינני מכיר את הקיבוץ והתותים המדוברים. אבל אם הגידול בתוך חממה (שהיא כשרה הלכתית כבית) א"כ אין בעיית ספיחים, וצריך רק לשמור קדושת שביעית. אם החממה לא עומדת בגדרי ההלכה אפשר לאכול אבל בדוחק הלכתי. כמו כן ידוע לי שהם עשו היתר מכירה, כך שהסומך על היתר מכירה יכול לאכול. חג כשר ושמח יהודה הלוי עמיחי מכון התורה והארץ
שאלה: נטילת ידיים בחדר שירותים: לרב, ברז הנמצא בחדר הנוחיות. האם שטיפת הידיים שם מועילה לברכת אשר יצר? מראש וחג שמח!
תשובה: עדיף ליטול בחדר אחר, אך כשאי אפשר ניתן ליטול אם השירותים נקיים והמכסה סגור. חג שמח!
שאלה: הפיכת נעל: א. אם יש נעל הפוכה, יש איזה עניין להופכה בחזרה? ב.אם אדם יצא מבית הכסא, ונטל ידיו ללא נטלה, האם כשפותח את הברז, צריך לפתוח ולסגור אותו שש פעמים, או מסליק לפתוח פעם אחת ולהעביר את ידיו שש פעמים לסירוגין?
תשובה: א. שמעתי שיהודי תימן נוהגים להחמיר בזה. ב. אין צורך לפתוח ולסגור שלוש פעמים, הצורך בכח גברא הוא רק בנטילת ידיים לאוכל.
שאלה: למה הברכה שונה?: למה יש הבדל בין הולדת בן להולדת בת?
תשובה: הברכה היא על הרגשת השמחה של ההורים, ואיננה מבטאת באמת את החשיבות. כיון שבת צדקת אשריה ואשרי חלקה, ובן רשע לפעמים טוב שלא בא לעולם. וברגע הלידה מי יכול לדעת מה יהיה הבן או הבת.
שאלה: קטנים וזימון ברכת המזון: האם שני קטנים וגדול יכולים לזמן בברכת המזון כשלישיה כשאחד הקטנים אומר ברכת המזון ומזמן? כמה קטנים יכולים להשלים זימון בעשרה? והאם צריך שגדול יזמן בעשרה כשהקטנים או הקטן מצטרף לזימון?
תשובה: לדעת השולחן ערוך קצט,י וכן פסקו הרי"ף והרמב"ם רק קטן אחד מצטרף בזימון לשלושה או לעשרה. (לדעת הרמ"א אין לצרף קטן כלל) קטן אינו יכול להוציא גדולים בברכת המזון שהיא חיוב מהתורה לנוהגים שאחד אומר בקול וכולם שומעים. לגבי אמירת הזימון שהוא מדרבנן נראה מהלשון שקטן מצטרף ולא מזמן.
שאלה: כיסויים להשלכת החנוכיה: לכבוד הרב, רציתי לשאול, האם מי שרוצה לזרוק החנוכיה לאשפה, צריך לכסות אותה בשני כיסויים או שצריכה גניזה? מה דינה? וחג כשר ושמח.
תשובה: אם לא כתוב על החנוכיה שום פסוק או ברכה די בשני כיסויים.
שאלה: נוסח הגדה מקוצר: בנוסח ההגדה המקוצר שהרב צירף דרשות הפסוקים לא מופיעות במודגש. כלומר, יש להם חשיבות פחותה. ברצוני להעיר לדברי רב נטורנאי גאון (באוצר הגאונים פסחים אות רכ): וכך אמר רב נטורנאי גאון, ריש מתיבתא: מי שאומר בקידוש של פסח "אשר קדש את ישראל" וכשגומר "מה נשתנה" אינו אומר "עבדים היינו לפרעה" ואינו אומר "מתחילה" אלא אומר "ויאמר יהושוע אל כל העם" עד "ויעקב ובניו ירדו מצרים" ואומר "מברוך שומר" עד "צא למד" וקורא "ארמי אובד אבי" עד שגומר את הפרשה כולה, פסורין כמות שהן ואינו אומר מדרש כלל, ואומר "רבן גמליאל אומר" ו"אשר גאלנו" ו"הלל" תמה גדול בדבר זה. מי שנוהג מנהג זה אין צריך לומר שלא יצא, אלא כל מי שעושה כן, מין הוא וחלוק לב הוא וכפור בדבר חכמים ובוזה דברי משנה ותלמוד, וחייבין כל הקהילות לנדותו ולהבדילו מקבל ישראל. וכי עבדים היינו שאמרו חכמים לא מן התורה הוא: ואמרת לבנך עבדים היינו לפרעה. ויאמר יהושוע כל העם לא מתחילה עובדי ע"ז דכך שנינו מתחיל בגנות ומסיים בשבח, ואמרנו: מאי גנות? רב אמר עבדים היינו, ואילולא טינא שיש בלבבם וחלוק לבם ואין רוצים לומר דברי משנה ותלמוד, מאי איכפת להם לומר מתחילה, אלא הללו מינין ומלעיגין ובוזין דברי ח ותלמידי ענן ירקב שמו. ועכשיו צריכין לנדותם שלא להתפלל עם ישראל בבית הכנסת, ולהבדילם עד שחוזקין למוטב ומקבלין עליהם שנוהגין כמנהג של שתי ישיבות, שכל מי שאינו נוהג מנהג שלנו לא יצא ידי חובתו." משמע מדבריו שישנה קפידא מיוחדת לומר את הדרשות ולא רק את הפסוקים עצמם. פסח כשר ושמח. השאלה נשאלה בהמשך לשאלה "סדר פסח מקוצר "
תשובה: רש"ג מדבר במי שכופר חלילה בהוראות המשנה כולן כיצד לקיים את מצות ההגדה. (הוא חשוד בעיניו כקראי) אולם אנו הלכנו בעקבות המשנה בכל הפרטים ורק אפשרנו לדלג על התוספות והפיוטים שנוספו להגדה המקורית. ורק בנושא אחד סטינו לכאורה מדרישת המשנה "דורש מארמי אובד אבי עד סוף הפרשה" אולם נאלצנו לקצר בגלל הצורך להתחשב במצב החרום ולכל היותר יש אולי להסתפק בשלוש דרשות
שאלה: שיעורים בשירותים: 1. האם מותר להיכנס עם MP של שיעורים לשירותים ולשמוע? ואם יש ב-MP שיעורים אבל אני לא שומע מותר להיכנס עם זה? 2. מותר להיכנס עם MP עם שירים חסידיים ולשמוע? ואם זה שירים חילוניים?
תשובה: מותר להיכנס עם מכשיר mp לשירותים אך אסור לשמוע שיעורים או שירים חסידיים בהם נאמרים מילים קדושות.
שאלה: איום בגירושין: עברתי אירוע טראומטי לאחרונה ומאז קיבלתי על עצמי חבישת כיפה. תמיד הייתי מסורתי - שומר בשר חלב וכד, אך לא חבשתי כיפה ביומיום ולא קראתי שחרית וערבית שכעת אני קורא בקביעות. אנחנו גרים בחו"ל במקום חילוני מאוד. אשתי בסערה כבר שבועיים בגלל שאני חובש כיפה וכל ניסיונותי לדבר אל ליבה שתאפשר לי את זה לא עוזרים. זה יוצר מריבות ותככים כל יום, והם מתעצמים, למימדים שלא בריאים לי, לה, ולנישואין שלנו. האם כדי לשמור על שלמות הנישואין עלי להוריד את הכיפה? חלקית? ברור לי שהדת לא מעודדת זאת, אך יש גם את קדושת הנישואין היהודיים וקדושת המשפחה. מה לעשות? הדברים מחריפים ואין לי איך לדבר אל ליבה ואל שכלה בשום אופן. הכיפה מעליבה אותה, עושה לה רע מאוד. היא חילונייה גמורה שסולדת ונפגעה בעברה מדת רבות רבות. על העזרה! בן
תשובה: ב"ה לך. קראתי את מכתבך ומאוד הבנתי אותך ואותה. יש בך רצונות מאוד גדולים, דברים שאתה מרגיש רצון גדול מאוד להתקדם בו, ויחד עם זאת לרעייתך יש ממש טראומות ממה שהיה לה בעבר. זו התנגשות מאוד הגיונית, ויחד עם זאת חשוב לטפל בה נכון. כל צד שיעשה את מה שלא מתאים לו הדברים עלולים לפגוע בו ולשבור אותו, לכן לא נכון ללכת לכיוון פתרון קל וזמין, שכן דבר זה ישאיר אתכם עם תסכולים ועם המון מתח ביניכם, דבר שאני בטוח ששניכם לא רוצים. אף שאתה שואל על פרט אחד ביהדות - הכיפה, שאלתך באמת היא לא על הכיפה אלא על משהו יותר מהותי, שהכיפה מבטאת, ולכן פתרון בנושא הכיפה לא יפתור את הבעיה עצמה. הואיל והשוני נמצא בפנים, השאיפות שלך והרצונות שלך קיימים, ממילא הם לא יעברו, ואם הם יעברו לעולם לא תוכל לסלוח לעצמך על החיים שאיבדת, ולכן אותן התגובות יפרצו בעתיד כל פעם בנושא אחר. לכן חשוב מאוד להתמודד עם שורש הדבר, ועל ידי הפתרון של השורש תוכלו להגיע למצב שהקשיים לא רק שלא יפריעו לכם, אלא יהפכו למנוף בקשר ביניכם. מסופר על אחד מגדולי החוזרים בתשובה בדור שלנו שסיפר לרב שלו שאשתו מאוד מתנגדת לחזרה בתשובה שלו. הרב אמר לו שזה סימן שהחזרה בתשובה שלו לא טובה, או לפחות שחסר בה משהו מאוד משמעותי ולכן אשתו מתנגדת. שהרי על ידי חזרה בתשובה האדם נהיה יותר טוב, יותר שמח, יותר רגוע ויותר שמח, והוא נהיה אדם שיותר נותן לסובבים אותו, ולכן אם החזרה בתשובה טובה, כולם צריכים לשמוח מכך. אכן יש לאישתך גם טראומה אך את הדבר הזה אפשר לעבור על ידי מוכנות ועל ידי רצון לבנות. לכן, דבר ראשון חשוב מאוד שתשבו ותדברו בנחת, אולי אפילו במסעדה או במקום אחר שבו תוכלו לשבת בנחת תוך אווירה טובה. תדבר איתה על המצב, על הרצון שלך להגיע לפתרון. תספר לה את מה שכתבתי לך, ותסביר לה שהיא מאוד חשובה לך ולכן אתה לא רוצה להפסיד אותה. ויחד עם זאת אתה מאוד חושש שאם תלך בדרך שהיא רוצה ושיותר קלה לה, בסופו של דבר התסכולים יגרמו לך למשבר לא קל, ולכן אתה רוצה שביחד תנסו להתמודד אחרת עם הדברים. בשלב השני חשוב מאוד לערב איש מקצוע שיעזור לכם להתקדם ולהתמודד נכון עם הדברים, ובעזרת ה' תזכו לזוגיות נפלאה. אשמח להיות בקשר ולעזור בכל מה שאוכל. בברכת הצלחה רבה הרב יצחק גרינבלט.
שאלה: סיום של קטן ותענית בכורות: האם קטן (בעוד חצי שנה בר מצווה) שסיים סדר משניות פוטר את הבכורים שמשתתפים בסיום שלו ובסעודה מצום תענית בכורות.
תשובה: ב"ה שלו-ם וברכה קטן לא מוציא את הגדול. חג שמח הרב חגי בר גיורא
שאלה: ברכת שהחיינו בימי ספירת העומר: האם מותר לקנות בגדים בימי ספירת העומר,אני חתן המתחתן בלג' בעומר?
תשובה: שיהיה לך במזל טוב, מותר לברך שהחיינו בימי ספירת העומר ופוסקים רבים כתבו שאין מקור לאסור. (כה"ח תצג,ד. יבי"א ג,כו. כתבו שלא נמצא לזה זכר בפוסקים. דימו ימי הספירה לבין המצרים שדינם שונה וכן פסקו הגר"ד ליאור שליט"א והגר"ח קנייבסקי שליט"א וכן המאמר מרדכי שציטט המשנ"ב התיר)
שאלה: בר מצווה בימי הספירה - האם אפשר להמשיך וספור : בני יכנס לנועם עול המצוות בימי ספירת העומר אם יספור עד הבר מצווה האם יוכל להמשיך לספור?
תשובה: לדעת רוב הפוסקים כאשר ספר ימשיך לספור עד חג השבועות למרות שנהיה בר מצווה בימי הספירה. והטעמים שניתנו: א. קטן סמוך לבר מצוה נדריו מהתורה וכיון שהתחיל לספור נחשב כנדר.(שו"ת קניין תורה ד,נז) ב. כפי שמברך לפני בר המצווה מדין חינוך כך יברך לאחר הבר מצווה. (שו"ת אור לציון א,צה). ג. יש שהקילו גם אם לא ספר לפני הבר מצווה ומבחינתו 'תמימות' מקיים מהבר מצווה.(שו"ת חסד לאברהם ועוד דעתם לא התקבלה כסברא נוספת)
שאלה: ברכה על פיצה: אני מסוגל לאכול הרבה פיצה גם בלי להיות שבע (הבנתי שאת הבצק מכינים ע"י מי ביצים או מי חלב והבנתי שזה הופך את הפיצה לדין פת הבאה בכיסנים), עקב פסיקת הרב שאין צורך להחמיר ולברך על שיעור 4 ביצים ה"מוציא" האם זה אומר שאני לא צריך לברך ה"מוציא" על פיצה? וסליחה על אריכות השאלה
תשובה: פיצה היא לחם, צריך ליטול ידים ולברך המוציא. זה לא עוגה גם אם שמו הרבה מי חלב בבצק, זה לא מספיק מורגש. בעוגה אם אדם קובע עליה סעודה ושבע ממנה, בגלל שהיא נאפתה בתנור מברך המוציא למרות שזה לא לחם.
שאלה: תענית בכורות - עדיף לצום?: האם עדיף להתענות בתענית בכורות או להיפטר בסיום מסכת?
תשובה: ב"ה שלו-ם וברכה הרב אברהם יצחק קוק זצ"ל פסק שעדיף לצום בתנאי שהצום לא יפריע לקיום הסדר. חג שמח הרב חגי בר גיורא
שאלה: האם אפשר לעשות הגעלת כלים על מתכת נירוסטה: האם אפשר לעשות הגעלת כלים על מתכת נירוסטה
תשובה: אפשר להגעיל כל נירוסטה.
שאלה: החזרת עציץ נקוב לתליה על מעקה בשמיטה: על המעקה במרפסת שלי תלוי עציץ נקוב. העציץ הורד ממקומו וכעת נמצא מתחת לגגון במרפסת, האם מותר לי להחזיר אותו למקומו - אציין שאין דבר המפריד ממנו לגובה השמים וקרקע כשהוא תלוי.
תשובה: וברכת ד' מועדים לשמחה אפשר להחזיר את העציץ למקומו הקבוע. בברכת התורה והארץ הרב יהודה הלוי עמיחי מכון התורה והארץ